Sykkelferge

Sykkelferge er et fergefartøy i en fergestrekning med kapasitet for å frakte et upresist antall sykler medregnet syklister og disses utstyr enten som ekstratilbud eller som vital del av fergefunksjonen. I eldre tid var pedalsyklene generelt oversett, passasjerfergene var sjeldent tilpasset frakt av sykler mens bilfergene ofte ikke hadde plass ved full last. Men i de siste tiårene har syklene vunnet terreng ved å bli en viktig faktor i planmessig utforming av fremtidige ferger.

Sykkelfergen 
I den svenske vestlandskystbyen Göteborg ble en ny fergestrekning åpnet mellom Stenpiren og Lindholmspiren på tvers av Göta älv med to pendelferger i 2015, «Älveli» og «Älvfrida» som har gjennomgående salong som tillatt opptil 80 sykler medregnet syklister som i en bilferge. En tredje ferge, «Elvy», settes inn i sambandet i november 2019 som en 32,99 meter lang og 8,71 meter bred ferge med plass for 300 passasjerer eller 80 sykler. Siden starten har sambandet vært en suksess.

Etter hvert som regionale og nasjonale sykkelveger utbygges har det blitt vanlig å sette inn ferger som en del av transporttilbudet. Et eksempel på dette er den tyske Rheinhäuser Fähre (Rheinhäuser-fergen) mellom Speyer og Rheinhäusen over Rhinen. Sykkelvegen fra Bruchsal som del av Schönborn-Route stoppet mot fergekaien når man skal videre til Speyer. Den lokale fergen ved Speyer som het «Neptun», er karakterisk for sykkelferger ment for å frakte mange sykler med fergelem og et platt dekk med baugåpning eller endeåpninger så syklister kan trille sine sykler om bord og fra bord med minst mulig tidsforbruk. 

Noen av sykkelfergene kunne være landgangsferger som ikke trenger fergekai eller brygge idet man kan landsette på en veirampe som skråer ned i vannet eller på strandlinjen. Et slikt eksempel er Black Tor Ferry, en fergestrekning i tidevannselven River Camel ved byen Cornwall i England, som fraktet passasjerer og syklister mellom fergestedene Padstow og Rock.

Norge 
I Norge finnes det passasjerferger som tillatt frakt av sykler med få besværligheter som Oslo-Fergene fram til oktober 2021, som siden 1989 med «Oslo XI» som den første av til sammen fire 236-passasjeres ferger fraktet syklister ut til øyene i Indre Oslofjord. De erstattes med elektriskdrevne ferger, «Oslofjord» fra I til IV fra januar 2022 som vil fortsette med å frakte syklister med hjelp av baugåpninger og brede gangveier. 

En liten ferge i Tønsberg kommune trafikkerer den korteste strekningen i Norge mellom Husvik og Husøy hver sommer, M/F «Ole III», er i stand til å frakte sykler liksom passasjerer som en åpen ferge med et påkjøringsdekk som en kan trille sin sykkel på og av. «Ole III» bygd av Husøy mek. Verksted for Sem Kommune i 1974 er en liten, men sjarmerende småferge som i løpet av året 2021 fraktet over 24,000 personer over Husøysundet.

Eldre ferger og utrangerte båter blir også tatt i benyttelse for frakt av sykler som den norske Sykkelfergen, en fiskebåt bygd i tre under navnet «Ballstadgutt» i Lofoten som frakter syklister forbi Nappstraumtunnelen med sin sjørute fra Nusfjord til Ballstad. Opptil 12 syklister kan komme om bord siden 2019.

Galleri

Referanser

Eksterne lenker 
 Tegnserie om Menemsha Bike Ferry
 Alma Bike Ferry i Canada
 Bike Ferry: Relaxing lake crossing Lake Neusiedl
 The Local Motion Bike Ferry
Fergetyper
Sykling